NORAKSTS

|  |  |
| --- | --- |
| 25.07.2024. | Nr.8/9 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2024. GADA 21. MARTA LĒMUMĀ NR.4/9 “LĪDZFINANSĒJUMA NODROŠINĀŠANA PROJEKTAM “MIERA IELAS PĀRBŪVE POSMĀ NO TILTA PĀR PLATONES UPI LĪDZ GRAUDU IELAI, JELGAVĀ””

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2024. gada 21. marta lēmumu Nr.4/9 “Līdzfinansējuma nodrošināšana projektam “Miera ielas pārbūve posmā no tilta pār Platones upi līdz Graudu ielai, Jelgavā”” (turpmāk – Projekts), Projekta kopējās plānotās izmaksas ir 933 400,00 *euro*,tai skaitā 700 000,00 *euro* Satiksmes ministrijas līdzfinansējums un 233 400,00 *euro* pašvaldības līdzfinansējums.

2024. gada 1. jūlijā Jelgavas valstspilsētas pašvaldība saņēma Satiksmes ministrijas vēstuli “Par līdzfinansējuma piešķiršanu Jelgavas valstspilsētas tranzīta iela atjaunošanai 2024. gadā”, ar kuru Satiksmes ministrija informē, ka Projekta līdzfinansēšanai pašvaldība 2024. gadā varētu saņemt valsts budžeta līdzfinansējumu 502 370,00 *euro* apmērā.

Lai nodrošinātu Projekta aktivitāšu īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2024. gada 21. marta lēmumā Nr.4/9 “Līdzfinansējuma nodrošināšana projektam “Miera ielas pārbūve posmā no tilta pār Platones upi līdz Graudu ielai, Jelgavā”” (turpmāk – lēmums) šādus grozījumus:

1. Izteikt lēmuma 1. punktu šādā redakcijā:

“1. Iesniegt Latvijas Republikas Satiksmes ministrijā iesniegumu līdzfinansējuma piešķiršanai no Valsts autoceļu programmas 2024. gadam projekta “Miera ielas pārbūve posmā no tilta pār Platones upi līdz Graudu ielai, Jelgavā” (turpmāk – Projekts) īstenošanai, kura kopējās plānotās izmaksas ir 911 844,28 *euro* (deviņi simti vienpadsmit tūkstoši astoņi simti četrdesmit četri *euro* 28 centi), tai skaitā 502 370,00 *euro* (pieci simti divi tūkstoši trīs simti septiņdesmit *euro*) Satiksmes ministrijas līdzfinansējums un 409 474,28 *euro* (četri simti deviņi tūkstoši četri simti septiņdesmit četri *euro* 28 centi) pašvaldības līdzfinansējums.”

1. Izteikt lēmuma 2. punktu šādā redakcijā:

“2. Projekta apstiprināšanas gadījumā Projekta īstenošanai:

* 1. 2024. gada pašvaldības budžetā nodrošināt Projekta īstenošanai nepieciešamo pašvaldības līdzfinansējumu 233 400,00 *euro* (divi simti trīsdesmit trīs tūkstoši četri simti *euro*), tai skaitā 198 390,00 *euro* (viens simts deviņdesmit astoņi tūkstoši trīs simti deviņdesmit *euro*) aizņēmums Valsts kasē un 35 010,00 *euro* (trīsdesmit pieci tūkstoši desmit *euro*) pašvaldības budžeta līdzfinansējums;
	2. 2025. gada pašvaldības budžetā nodrošināt Projekta īstenošanai nepieciešamo pašvaldības līdzfinansējumu 176 074,28 *euro* (viens simts septiņdesmit seši tūkstoši septiņdesmit četri *euro* 28 centi), tai skaitā 149 663,14 *euro* (viens simts četrdesmit deviņi tūkstoši seši simti sešdesmit trīs *euro* 14 centi) aizņēmums Valsts kasē un 26 411,14 *euro* (divdesmit seši tūkstoši četri simti vienpadsmit *euro* 14 centi) pašvaldības budžeta līdzfinansējums.”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā